26 T. THORELL 



stico quam ab antico distantia, prope marginem lateralem ejus 

 (spatio vix diametrum suam aequanti ab hoc margine remota), 

 inter coxas 2.' et 3." paris, exeunt: conico-cylindrata sunt, vix 

 longiora quam latiora basi, tarsos crassitie saltem aequantia , 

 apice late rotundato-truncata , foras, paullo sursum paulluloque 

 anteriora versus directa , in centro apicis oculum minutum ge- 

 rentia ; ad basin utriusque tuberculi , antice et paullo magis 

 supra, oculus alius sessilis, multis parti bus major, cornea parum 

 convexà praeditus conspicitur Q). 



Segmenta abdominis dorsualia 8 anteriora eadem paene lon- 

 gitudine sunt , sulcis distinctissimis sejuncta ; summus margo in- 

 tegerrimus scuti, quod formant haec segmenta, marginem scuti 

 ventralis amplectitur, in sulco sat tenui secundum margines la- 

 terales totius ventris ducto receptus. Segm. dorsuale 9.™, inferum 

 et sub margine scuti dòrsualis plus minus occultum, semi-annu- 

 lum angustissimum format. Segmenta abdominis ventralia modo 

 8 videntur, sed primum eorum , quod magnum est , transversum 

 et antice sub-triangulum , longitudine tria segmenta sequentia 

 aequans, utrinque versus latera sulcum transversum obliquum 

 habet, et ex duobus segmentis-coalitis verisimiliter constat. Apex 

 ejus, qui aperturam genitalem postico limitat, sub-acuminatus 

 et paullo reflexus est ; utrinque , versus marginem lateralem , 

 prppe coxas 4.^ paris , in impressione oblonga obliqua area parva 

 oblonga transversa et obliqua , semi-elliptica vel lunata , anterius 

 linea pallida semi-circulata limbata (spiraculum) conspicitur. Seg- 

 menta 3 sequentia longitudine parum inter se discrepant, inter 

 se et a 1.° sulcis distinctissimis limitata; 4 ultima, quae libera 

 sunt , veris articulationibus vel saltem cute molliore unita, bre- 

 viora sunt , praesertim penultimum , ' quod semi-annulum an- 

 gustissimum format; ultimum (anale) speciem laminae rotun- 

 datae sub-transversae paullo convexae praebet. 



Apertura genitalis^ non parum ante medium trunci, inter coxas 



0) Maculas duas succini coloris, quas oculos sessiles judico, « foramina snpraco- 

 xalia » (oriflcia glandularum Krohnii) fortasse ci-edideris ; sed nuUam earum aper- 

 turam detegere potui, et ex cute uitida dura leviter convexa constare videntur, quae 

 hand dubie cornea oculi est. 



